**KOŠARICA IZBIRNIH PREDMETOV 1. stopnja MUZIKOLOGIJA 2018/19 za študente AG**

**POMEMBNO OPOZORILO: Študenti Akademije za glasbo se morajo OBVEZNO zglasiti v tajništvu Oddelka za muzikologijo najkasneje do 31. oktobra 2018, da se jih vpiše v VIS Filozofske fakultete. Dokler študent ni vpisan tudi v VIS Filozofske fakultete, ni prijavljen na izbirni predmet! Naknadno se študent ne bo mogel prijaviti na predmet, tudi če že obiskuje predavanja/vaje!**

|  |  |  |  |  |  |  |  |
| --- | --- | --- | --- | --- | --- | --- | --- |
| **Predmet** | **KU** | **KT** | **Semester** | **Nosilec/Izvajalec** | **Termin** | **Lokacija** | **Začetek** |
| **MU1 Antropologija glasbe: Glasbe sveta** | 60 | 6 | Zimski | Pettan | TO 16.20-19.35 | FF, soba 535B | 9.10. |
| **MU1 Edicijske tehnike** | 30 | 3 | Zimski | Nagode | ČE 18.00-19.5 | FF, soba 535B | 11. 10. |
| **MU1 Estetika glasbe** | 30 | 3 | Zimski | Barbo | TO 11.20-12.55 | FF, soba 535B | 9. 10. |
| **MU1 Glasbena paleografija** | 30 | 3 | Zimski | Nagode | ČE 16.20-17.55 | FF, soba 535B | 11. 10. |
| **MU1 Glasbena publicistika** | 60 | 6 | Zimski | Pompe | PE 8.00-11.15 | FF, soba 535B | 12. 10. |
| **MU1 Historična izvajalna praksa** | 30 | 3 | Zimski | Sukljan | TO 9.40-11.20 in  ČE 13.00-14.35 | FF, soba 535B | 9. 10. |
| **MU1 Psihologija glasbe** | 30 | 3 | Zimski | Pompe | PO 16.20-17.55 | FF, soba 535B | 8. 10. |
| **MU1 Slovenska ljudska in popularna glasba**  (predavanja in vaje!) | 30+30 | 6 | Zimski | Pettan / Hočevar | Predavanja SR 13:00-14:35  Vaje PE 13.00-14.35 | FF, soba 535B  FF, soba 535B, teren | 10. 10.  12. 10. |
| **MU1 Uvod v etnomuzikologijo**  (predavanja in vaje!) | 30+30 | 6 | Zimski | Pettan / Hočevar | Predavanja SR 18:00-19:35  Vaje SR 9.40-11.20 | FF, soba 535B  FF, soba 535B, teren | 10. 10.  10. 10. |
| **MU1 Uvod v muzikologijo**  (predavanja in vaje!) | 30+30 | 6 | Zimski | Barbo / Hočevar | Predavanja TO 8.00-9.35 Vaje SR 11.20-13.00 | FF, soba 535B FF, soba 535B, teren | 9. 10.  10. 10. |
| **MU1 Glasba in tehnologija** | 30 | 3 | Letni | Nagode | TO 17.10-18.50 | FF, soba 535B | 2. sem. |
| **MU1 Sociologija glasbe** | 30 | 3 | Letni | Stefanija | PO 13.00-14.35 | FF, soba 535B | 2. sem. |
| **MU1 Zgodovina glasbe 1**  (predavanja in vaje!) | 60+60 | 12 | Letni | Nagode / Sukljan | Predavanja SR 9.40-13.00  Vaje TO 13.00-14.40 in ČE 9.40-11.20 | FF, soba 535B | 2. sem. |
| **MU1 Zgodovina glasbe 2**  (predavanja in vaje!) | 60+60 | 12 | Letni | Barbo / Sukljan | Predavanja TO 8.00-11.20  Vaje TO 11.20-13.00 in ČE 13.00-14.35 | FF, soba 535B | 2. sem. |
| **MU1 Zgodovina glasbe 3**  (predavanja in vaje!) | 60+60 | 12 | Zimski | Stefanija / Bogunović Hočevar | Predavanja PO 8.00-11.20  Vaje PO 11.20-13.00 | FF, soba 535B | 8. 10. |
| **MU1 Zgodovina slovenske glasbe**  (predavanja in vaje!) | 60+60 | 12 | Letni | Nagode / Stefanija / Sukljan | Predavanja PO 8.00-11.20  Vaje TO in ČE 8.00-9.40 | FF, soba 535B/  rač. učilnica 011 | 2. sem. |

**Kratke predstavitve posameznih predmetov:**

**Antropologija glasbe: Glasbe sveta**

Študent pozna zgodovino, teorijo in recepcijo obravnavanih glasbenih zvrsti v njihovem kulturnem kontekstu. S tem razvije sposobnost kritičnega vrednotenja glasbe in opazovanja njene družbene vloge.

**Edicijske tehnike**

Študent se usposobi za urejanje različnih tipov glasbenih izdaj.

**Estetika glasbe**

Pri predmetu študenti spoznajo ključne tokove glasbeno-estetske in glasbeno-filozofske misli, spremljajo osnovne glasbeno-estetske pojme, teorije in procese ter njihovo spreminjanje v času. S tem si izoblikujejo osnovni odnos do estetskih fenomenov in kriterije za vrednotenje glasbe.

**Glasbena paleografija**

Študent pozna zakonitosti zapisovanja glasbe od antike do 17. stoletja (notiranja v antiki, črkovna notacija, koralna notacija, črna menzuralna notacija, bela menzuralna notacija, tabulature v solistični glasbi). Usposobi se za transkribiranje starejših notnih zapisov v sodobno notacijo.

**Glasbena publicistika**

Študent spozna osnovna strokovna izhodišča in tehnike sporočanja, ki so podlaga strokovno-publicističnemu pisanju. Pri predmetu se usposobi za sestavljanje strokovnih prispevkov v tiskanih in elektronskih medijih in govorno izražanje o glasbi.

**Psihologija glasbe**

Študent spozna temeljna zgodovinska prizadevanja na področju psihologije glasbe. Predmet ga uvaja v del osnovnih teoretskih področij psihologije glasbe in mu omogoči, da vzpostavi zavedanje o interdisciplinarnih metodoloških in vsebinskih povezavah s sociologijo glasbe, teorijo glasbenega stavka, estetiko glasbe, kognitivnimi vedami in kulturologijo.

**Slovenska ljudska in popularna glasba**

Študnet spozna večplastnost slovenske glasbe v evropskem kontekstu in uvrščanje dejanskih ljudskih in popularnoglasbenih praks v kontekst celostne podobe glasbenega življenja. Pri tem ga predmet opozarja na zemljepisne in časovne mejnike ter pomen raznovrstnih kriterijev za razumevanje glasbenega življenja (žanrske posebnosti, funkcionalnost, spol, starost, ideološke značilnosti in dr.).

**Uvod v muzikologijo**

Pri predmetu študenti spoznavajo zgodovino, osnovne metode in področja muzikološkega raziskovanja. Posebej natančno se seznanijo s slovensko muzikološko tradicijo.

**Uvod v etnomuzikologijo**

Študent spozna temeljne dosežke etnomuzikološke stroke v zgodovinskih in zemljepisnih razsežnostih, značilnosti in povezave terenskega in kabinetnega raziskovalnega dela ter določanje položaja slovenskega raziskovanja v kontekstih evrops svetovne etnomuzikologije.

**Glasba in tehnologija**

Študent spozna možnosti aplikacije sodobne tehnologije, povezane s produkcijo in reprodukcijo glasbe, v storitvenem in gospodarskem okolju ter na vseh ravneh izobraževalnega procesa.

**Sociologija glasbe**

Predmet posreduje vedenje o temeljnih zgodovinska prizadevanjih na področju sociologije glasbe. Študent spozna osnovne teoretske glasbenosociološke pristope in se usposobi za apliciranje spoznanih metod na različne glasbene pojave.

**MU1 Zgodovina glasbe 1**

Študent spozna različne stile in umetnostna naziranja obdobja, ki ga predmet zajema (-1750). To obsega kompozicijske tehnike in postopke, glasbeno teorijo in filozofsko-estetsko ozadje. Študent spozna zakonitosti razvoja glasbene umetnosti v obdobju, ki ga predmet zajema (-1750), in vse bistvene kulturne dejavnike, ki so nanj vplivali.

**MU1 Zgodovina glasbe 2**

Študent spozna različne stile in estetske ideje obdobja, ki ga predmet zajema (1750-1900) ter različna kompozicijska izrazna sredstva, ki so za njihovo realizacijo potrebna. Študent spozna zakonitosti razvoja glasbene umetnosti v obdobju, ki ga predmet zajema (1750-1900), in vse bistvene dejavnike, zlasti sociološke, ki so nanj vplivali.

**MU1 Zgodovina glasbe 3**

Študent spozna različne stile in umetnostna naziranja obdobja, ki ga predmet zajema (1900-). To obsega kompozicijske tehnike in postopke, glasbeno teorijo in filozofsko-estetsko ozadje. Študent spozna zakonitosti razvoja glasbene umetnosti v obdobju, ki ga predmet zajema (1900-), in vse bistvene kulturne dejavnike, ki so nanj vplivali.

**MU1 Zgodovina slovenske glasbe**

Študent pri predmetu spozna osrednje nosilce glasbene ustvarjalnosti in poustvarjalnosti na Slovenskem (od začetkov do konca 20. st.), ki so bistveno sooblikovali samobitnost nacionalne glasbene kulture, kakor tudi zakonitosti razvoja glasbene umetnosti na Slovenskem kot sestavnega dela evropske zgodovine glasbe in vse bistvene dejavnike, ki so nanj vplivali.